**Családi bölcsőde energetikai felújítása**

Kedvezményezett: Novajidrányi Református Egyházközség

Projekt címe: Családbarát foglalkoztatás lehetőségének biztosítása Novajidrányban

Támogatás összege: 29,96 millió forint

Támogatás intenzitása: 100%

A projekt fizikai zárása: 2020.03.31.

Projekt azonosító száma: TOP-1.4.1-15-BO1-2016-00056

**Projekt bemutatása**

A Novajidrányi Református Egyházközség 2012 óta Családi Napköziként üzemelő bölcsődét tart fenn mellyel hiánypótló tevékenységet végez a településen. A kisgyermekes szülők munkába állását nagyban segíti ez az ellátási forma, mert a játszószobában akár néhány óra erejéig, a Családi Bölcsödében pedig egész napos ellátás keretében helyezhetik el 0-3 éves korú gyermeküket. Az intézménynek helyt adó épület fűtésrendszere elavult, már nem felel meg sem a mai kor igényeinek, sem a vonatkozó előírásoknak, fenntartása aránytalanul nagy terhet ró az üzemeltető Egyházközségre. Jelen projekt keretén belül új kazán kerül beszerzésre, megvalósul a fűtésrendszer korszerűsítése, a fenntartási költségek csökkentése érdekében az épület tetejére napelemes rendszer kerül kiépítésre. A pályázat keretén belül a bölcsőde udvara is rendezve lesz, melyre kültéri játékok is telepítésre kerülnek.

A most induló fejlesztés célja a település népességmegtartó képességének, a fiatal, képzett munkaerőt megtartó lehetőségeinek növelése, a helyi szükségletekre épülő közszolgáltatások költséghatékony működésének kialakítása, az egészséges, biztonságos és motiváló környezet kialakítása a gyermekek számára, valamint az egyénre szabott nevelés, készség és képességfejlesztés feltételeinek megteremtése. A fejlesztés elősegíti a 0-3 éves gyerekeket nevelő szülők munkaerőpiacra történő visszatérését, a korszerű intézmény jelentősen javítja a településképet és ezáltal az itt élők közérzetét megelégedettségét, így a város népességmegtartó erejét.

A projekt az Európai Unió támogatásával, az Európai Regionális Fejlesztési Alap társfinanszírozásával a Terület és Településfejlesztési Operatív Program keretén belül valósul meg.